નોંધનીય છે કે અનેક રજુઆતો કરવા છતાં આંગણવાડી સંચાલીકાઓ અને આશા ફેસીલીએટરોના પગારોમાં કોઈ વધારો કરવામા નથી આવ્યો. આ અંગે સંગઠનના મંત્રી કૈલાશબેન રોહીતે જણાવ્યું હતુ કે કેન્દ્ર સરકાર દ્વારા ર૦૧૧ પછી છેલ્લા છ વર્ષથી આંગણવાડી સંચાલીકાઓ માટે કોઈ પગાર વધારો કરવામાં આવ્યો નથી. તેમજ ચાલુ વર્ષના કેન્દ્રના બજેટમાં પણ આંગણવાડી સંચાલીકાઓને પગાર વધવાની અપેક્ષા હતી પરંતુ તેમના પગારમાં કોઈ વધારો થયો નથી. જેથી આંગણવાડી સંચાલીકાઓ ત્રણ દિવસની હડતાલ પર ઉતરી ગઈ છે અને જો 21મીએ રજૂ થનારા બજેટમાં આંગણવાડી સંચાલીકાઓ માટે કોઈ વધારો જાહેર કરવામા નહીં આવે તો અચોક્કસ મુદ્દતની હડતાલ કરવામા આવશે. નોંધનીય છે કે આજે પણ રાજ્યભરમાં મોટી સંખ્યામાં સંચાલીકાઓએ સરકાર વિરૂધ્ધ સુત્રોચ્ચાર કરી વિરોધ પ્રદર્શન કર્યું હતું.